 ርሒቓ እትርከብ ማሙቕ ዓዲ ብሕርሻን ጕስነትን ዮም ዝናበሩ ጥዑም ሽታቲ ኣየር ዝጐየኹሎም ጐላጕል ዓደይ ሰሓቕን ድምጽን ኣሕዋተይ ፍቕሪ ወላዲተይ ጽንዓት ኣቦይ ጌና ኣብ ዝኽረይ ኣለው እናበለ ተዘክሮታቱ ብትካዜን ናፍቖትን ይገልጽ እስማዒል ኣሕመድ ግራውቲ ጸባሪት ዝኣክል ፍርያት እናሃበ ዘዕበየኒ ለጋስ መሬትዩ ነይሩ ... ሕጂ ግን ብውሕጅን ንፋስን እናተፈግረ ይኸይድ ከም ዘሎ ይነግሩኒ እንስሳ ዘቤት ከም ኣዛብእን ወኻሩን ዝኣመሰሉ እንስሳ ዘገዳም ክደሃዩ እናሰማዕኩ ዝዓበኽሉ ንእስነተይ ዘይጸገቦ ቦታ ብሓቂ እናፍቖ ይብል እስማዒል ኣነ ኣብ ጊዜ ፈደረሽንየ ተወሊደ ኰይኑ ኸኣ መባእታዊ ትምህርተይ ኣብ ዓዲ ቐይሕ ማእከላይ ደረጃ ትምህርተይ ከኣ ኣብ ኣቑርደትየ ተማሂረ ... ኣቦይ ፖሊስ ስለ ዝነበረ ኣብ ፈቐድኡ ይምደብ ነይሩ ሽዑ ብዓረብኛ ንክንመሃር ዕድል ነይሩና ተማሂረሉን ተመሪቐሉን ከኣ እናበለ ኣብ ዕላሉ ጠሓለ ኣብቲ እዋንቲ ኣቦይ ወልደኣብ ብረድዮ ካብ ካይሮ ክዛረቡ ኣብ ዓዲ ቀይሕ ምስ ኣዕሩኽተይ ኰይነ ኣብ ኣፍደገ እንዳ ሻሂ ዑጉጕ ኢልና ክንሰምዕ እዝከረኒ ኢብራሂም ሱልጣን ኸኣ መራሒ ኣል-ራቢጣ ኣል-ኢስላሚያ ንናጽነት ክጕስጕሱ እዝከረኒ ሽዑ ዓብዱልቃድር ከቢረ ብ 1949 ኣብ ኣስመራ ከም ዝተቐትለ ሰባት ክዛረብሉ እሰምዕ ነይረ ሸኽ ኢብራሂም ስልጣን የማናይ ኢደይ ወሲዶምለይ ኢሉ ተባሂሉ ዝዛረበሉ ዝነበረ እዋንዩ ነይሩ ብእኡን ወድ ኸምኡን ተደሪኸ ኣብ ንኡስ ዕድመይ ምስቶም ኣብ ዓዲ ቀይሕ ኣንጻር ኣንድነታውያን ሰላማዊ ሰልፊ ዝወደኑ ኮይነ ኣብ ሰልፊ ተማሃሮ ተጸንቢረ ድልየተይ ዘነጸርክሉን ድምጸይ ዜስማዕክሉ እዋንዩ ነይሩ ክብል ይዛረብ እስማዒል ነቲ ዘበንቲ ብሓበንን ኣስተንትኖን እዝክሮ ከኣ ይብል እስማዒል ከምኡ እናበለ ብዕላላትን ምንቅስቓሳትን ፖለቲካ ተኸቢቡ ዓበዪ ባንዴራ ኤርትራ ዝወረደትሉ ቋንቋ ኣምሓርኛ ክትኣታቶ ዝጀመረሉ ከምኡውን ብሸነኽ ኢትዮጵያን ጎረባብቶምን ንቓልሲ ህዝቢ ኤርትራ ምስ ድልየታት ሃገራት ኣዕራብ ሓዋዊስካ ብምቕራብ ዝፈጥርዎ ዝነበረ ምድንጋራት ይዝከሮ ኣብ 60ታት ኵነታት ኤርትራ እናኸፍአ ይኸይድ ስለ ዝነበረ እቶም ኣብቲ ዘመንቲ ዝዓብዩ ዝነበሩ መንእሰይ ሓንገዱ ፈጽ ከኣ በሉ እስማዒል ምስ ሓያል ሃገራዊ ስምዒታቱ ናይ ካልኣይ ደረጃ ትምህርቱ ንኽከታተል ፈለማ ንደቀምሓረ ካብኡ ኣብ ቀዳማዊ ሃይስላሴ ዩኒቨርሲቲ ብዛዕባ ታሪኽን ምሕደራ ቤተ-መጻሕፍትን ክመሃር - ንኣዲስ ኣበባ ከደ ብ1972 ከኣ ተመረቕ ንሓጺር እዋን ስድርኡ ንምሕጋዝ መምህር ታሪኽ ኰይኑ ሰርሐ ጻውዒት ሃገር ግን ኣየደቀሶን ኣብ ዝሰርሓሉ ዝነበረ እዋን ኣንጻር ተጋድሎ ሓርነት ዚካየድ ዝነበረ ዘመተ ምስ ብጾቱ ዀይኑ ይከታተሎ ስለ ዝነበረ ስርሑ ጠንጢኑ ብዓቕሙ ንምሕጋዝ ብ1975 ኣብ ተጋድሎ ሓርነት ኤርትራ ተሰለፈ ኣብ ኤርትራ ኣፈኛ ናይ መንግስቲ ኮንካ ኢኻ ትሰርሕ ገድሊ ገደልዩ! ሓላፊ ሓይሊ ኣየር ኤርትራ ነበር ብሰንኪ ፖሎቲካዊ ኩነታት ዝሃቡኻ ኢኻ ትቕበል ምንጪ ስእሊ, ኢድሪስ ጕዳይ ጀብሃ ዘይሓወየ ቍስሊ ኤርትራ እስማዒል ካብ 1975 ጀሚሩ ኣብ ተ.ሓ.ኤ. 